Այդպիսով՝ Կվիրիկաշվիլին արտահայտեց իր զգուշավորությունը՝ նշելով, որ Վրաստանը միասնական է, իսկ վրաստանցի հայերը «ակտիվորեն ներգրավված են երկրի կառուցման գործում»: Վրաստանի միասնականության բարդույթը, թերեւս, պայմանավորված է Աբխազիայի եւ Հարավային Օսեթիայի հանգամանքներով, իսկ Ջավախքի պարագայում, միգուցե, ավելի ցավոտ է դառնում Արցախի խնդրի առկայության պատճառով: Այլ հարց է, որ նշված բոլոր տարածաշրջաններն ու դրանց հետ կապված խնդիրներն ունեն անհամեմատելի ու անհամադրելի յուրահատկություններ: